בנוסף בשנת 2020 לנטפליקס יצא סרט בדיוני בשם אכפת לי אשר עוסק גם הוא בנושא האפוטרופסות ובדרך בה עורכי דין העוסקים בנושא מנצלים קשישים על מנת להשתלט על הונם. לא ברור האם הסרט נעשה בהשראת הפרשה אך אנשים רבים מצאו את עצמם משווים את הסרט למקרה של ספירס. בנוסף הרבה השוו את הפרק רייצ'ל, ג'ק ואשלי טו במראה שחורה למצב של בריטני אף על פי שהפרק צולם לפניי שהפרשה התפוצצה. ב-22 בספטמבר 2021 נטפליקס הוציאו טריילר ראשון לסרט דוקו אשר הכינו בעצמם אודות הפרשה כשנה קודם לכן. ב-24 בספטמבר יצא סרט דוקומנטרי נוסף, מטעם הניו יורק טיימס תחת השם "Controlling Britney Spears" אשר מהווה המשך לסרט הקודם שלהם. בסרט נערך בין היתר ריאיון עם אחד מחבריי צוות האבטחה של הזמרת אשר טען כי נדרש ממנו במסגרת עבודתו להקליט את שיחות הטלפון של הזמרת, לאכן את הטלפון שלה, להיכנס לחשבון האיי קלאוד שלה ועוד. בנוסף נטען כי הותקנו בתוך החדר שינה שלה מכשירי הקלטה שהקליטו שיחות שלה עם בן זוגה וילדיה. ב-26 בספטמבר יצא תשדיר מיוחד של ה-CNN אשר עסק גם הוא בפרשה. במסגרת התשדיר דן ג'ורג' אשר היה מנהל השיווק של בריטני והופיעה גם בסרט של הניו יורק טיימס טען שוב כי היה על בריטני מעקב בניגוד לרצונה. בנוסף הוא גם טען כי בריטני יכלה לקרוא רק ספרים נוצריים וכי גם לו טיילור הייתה חלק מההתעללות שנגעה להסדר. ב-28 בספטמבר יצא הסרט של נטפליקס באופן רשמי תחת השם "בריטני נגד ספירס". בסרט היו ראיונות עם מספר אנשים ביניהם סאם לוטפי, עדנן גלאב, אדם סטרייסנד וכו'. בסרט טען לוטפי כי בניגוד לשמועות הוא לא סימם את בריטני אך בכל זאת קיבל ממנה צו הרחקה. בנוסף נטען בסרט כי כל הוצאה כספית שבריטני רצתה לעשות דרשה אישור מצוות האפוטרופסות של כמה ימים קודם לכן וכל יציאה שלה מהבית הצריכה אישור של לפחות 20 דקות קודם לכן. בנוסף גם הודלפה הקלטה ובה בריטני ביקשה עזרה מעורך דין אחר לסיים את האפוטרופסות ובהקלטה טענה כי אבא שלה איים עליה לשלול ממנה את הזכות לראות את ילדיה.
רעידת האדמה בהאיטי
שפיר (עיר)
שפיר היא עיר בעלת אופי חרדי שמתוכננת לקום בסמוך לעיר קריית גת שבאזור חבל לכיש.
על פי התכנון, בשפיר צפויים להתגורר לפחות כ-50 אלף אנשים, אך יש גם תוכניות שצפויות להכפילות את מספר התושבים בשפיר לכ-100 אלף אנשים.
היסטוריה.
בפברואר 2017 סיכם שר הפנים ויו"ר מפלגת ש"ס, אריה דרעי עם יו"ר מטה הדיור הלאומי, אביגדור יצחקי על כך שתוקם עיר חדשה בצפון הנגב לאוכלוסייה החרדית. בעיר צפויה לקום כ-10,000 יחידות דיור (. התכנון הוא שהעיר תוקם ממערב לקריית גת, כאשר כביש 40 יפרד בין הערים, ובשל כך העיר למעשה תוקם על שטחי המועצה אזורית שפיר. בנוסף לכך, סוכם כי כל הדירות שיוקמו בשפיר, ישווקו במסגרת תוכנית מחיר למשתכן.
על אף שהתכנון הסופי ששפיר תהיה עיר, מבחינה פורמלית היישוב צפוי להיות מוגדר בשלבי הקמתו כשכונה חדשה של המושב הדתי, עוזה. לאחר ההקמה, קיימות שתי תוכניות, האחת ששפיר אולי תהפוך ליישוב עירוני נפרד הכפוף למועצה אזורית שפיר במודל שדומה למודל של צור הדסה ועתלית, תוכנית חלופית היא שהעיר תאוחד למעשה עם העיר קריית גת, התוכנית החלופית ספגה התנגדות של עיריית קריית גת.
ביוני 2019, פורסם כי שר הבריאות ויו"ר יהדות התורה, יעקב ליצמן פנה לראש ממשלת ישראל, בנימין נתניהו ודרש ממנו להקפיא את כל ההליכים שמבצעים בנוגע להקמת היישוב, הסיבה לדרישתו של ליצמן היא שבעבר תוכנן להיות מיוחד לציבור החרדי, אך עם הזמן החליטו ברשות מקרקעי ישראל לשווק את היישוב למגזר הכללי בניגוד לרצונו של ליצמן.
לאחר מינויו של ליצמן לשר הבינוי והשיכון בממשלת ישראל השלושים וחמש שהושבעה במאי 2020, פורסם כי ליצמן מקדם את תוכניות ההקמה של שפיר וזאת במקום תוכניות ההקמה של העיר החרדית "כסיף" שהייתה אמורה לקום בסמוך לתל ערד. כמו כן, נודע כי בשבועות הראשונים לאחר השבעתו של ליצמן משרד הבינוי והשיכון הגביר את המשאבים שהוא מקצה לפיתוח העיר שפיר, אותה ליצמן ייעד בחזרה לציבור החרדי. עם זאת, בינואר 2021 וחודשיים לפני הבחירות לכנסת העשרים וארבע טען ליצמן כי הוא דווקא קידם את הקמת העיר כסיף, אך טען שדאג שזה לא יהיה על חשבון או לפני שפיר והבטיח כי שני הערים יוקמו בסופו של דבר וישמשו את הציבורי החרדי בעתיד הקרוב.
ביוני 2020 פורסם בתקשורת החרדית כי הוויכוח לגבי מעמדה של העיר, מאחר שלפי תוכנית הדיור הממשלתית למגזר החרדי, יש בשטח של "קריית גת מערב מערב" פוטנציאל להקמה של כ-30,000 עד 40,000 יחידות דיור ויש את "קריית גת מערב", שהיא עם פוטנציאל ל-9,000 יח"ד. במשרד הבינוי והשיכון בראשות ליצמן מתכננים להקצות את כל השטחים, הן בקריית גת מערב והן בקרית גת מערב מערב לעיר שפיר, כך שתכיל דווקא כ-50,000 יחידות דיור. עם זאת, במשרד הפנים בראשות דרעי תכננו באותו הזמן לספח את השטח של "קריית גת מערב" ו-9,000 הדיור שיכולות לקום לשטח העיר קריית גת וזאת לצד נתינת המנדט לוועדה הדמוגרפית על ידי משרד הפנים לדון בהאם לספח את "קריית גת מערב" לקריית גת עצמה.
בשנת 2021 פורסם כי שכונת "קריית גת מערב" תבנה כשכונה המיועדת לציבור הכללי, כאשר נבחנת האפשרות כי התוכנית של "קריית גת מערב מערב" תהיה עיר או שכונה חרדית.
המשרד למעמד וזכויות האישה של האיטי
המשרד למעמד וזכויות האישה (בצרפתית: Ministère à la Condition féminine et aux Droits des femmes; בראשי תיבות: MCFDF) הוא משרד ממשלתי בהאיטי שנוסד ב-8 בנובמבר 1994 במטרה לפעול למען שוויון בין גברים ונשים. שרת המשרד הנוכחית היא אוולין סנוויל.
היסטוריה.
המשרד נוסד כתוצאה מדרישות של נשים האיטי, ונוצר כחלק מעבודת ההכנה לוועידת הנשים העולמית של 1995. הוא הוקם על ידי צו ב-8 בנובמבר 1994 ואחראי על שני דברים: הגנת וקידום זכויות נשים וקידום ניתוחים מגדריים.
ליז-מארי דז'אן נבחרה לשרה הראשונה של המשרד. השרה הנוכחית היא אוולין סנוויל.
מבנה.
המשרד מורכב משני מבנים: שירותים מרכזיים ושירותים מבוזרים.
במבנה לשירותים מרכזיים יש את מזכירות השר, קבינט השר, המנהל הכללי וההנהלה.
Real Men Don't Eat Quiche
Real Men Don't Eat Quiche - A Guidebook to All That Is Truly Masculine הוא רב-מכר שנון הכולל סטריאוטיפים של גבריות מאת התסריטאי וההומוריסט האמריקאי ברוס פיירשטיין וכולל איורים פרי יצירתו של . הספר יצא לאור בשנת 1982 בארצות הברית ().
כותרת הספר רומזת לאסוציאציות המגדריות של קיש שזוהה כמאכל "נשי" בתרבות האמריקאית, הגורמת לגברים להימנע מכך. כדי לזכות בפרסום בחינם, הוצאת הספרים שלחה עותקים של הספר לאנשי רדיו ולבעלי טור בעיתונים, וההגדרות השנונות "גברים אמיתיים לא ..." צוטטו בהרחבה. מאזינים וקוראים קנו את הספר לקבלת הגדרות נוספות.
הספר הופיע ברשימת רבי המכר של הניו יורק טיימס במשך 55 שבועות ונמכר ביותר מ־1.6 מיליון עותקים. עיבוד אוסטרלי מאת אלכס בוזו התפרסם מאוחר יותר באותה השנה.
טריטוריה מאורגנת מאוגדת
טריטוריה מאורגנת מאוגדת (באנגלית: Organized incorporated territories of the United States) היא שלב בהתפתחות ארצות הברית. זהו שטח מיושב שהוגדר על ידי החלטה של הקונגרס של ארצות הברית כ:
היה זה שלב בהפיכת שטח מיושב למדינה של ארצות הברית. בניגוד למדינה, טריטוריה מאורגנת מאוגדת נחשבת כנמצאת מחוץ לגבולה של ארצות הברית.
כמעט כל המדינות, פרט לשלוש עשרה המושבות, היו במעמד של טריטוריה מאורגנת מאוגדת או חלק מטריטוריה כזו, לפני שהוכרזו כמדינה. שטחים שהו במעמד זה לאורך פרקי זמן שונים. טריטוריית אלבמה שהתה במעמד זה שנתיים בלבד (1817–1819), בעוד טריטוריית הוואי שהתה במעמד זה במשך 59 שנים (1900–1959) ואילו טריטוריית ניו מקסיקו שהתה במעמד זה במשך 62 שנים (1850–1912).
המצב הנוכחי.
מאז 1959 ונכון ל-2022 אין טריטוריות מאורגנות מאוגדות כלל. קיימות טריטוריות של ארצות הברית מחוץ לגבולותיה, אך הן אינן במעמד מאורגן מאוגד. הטריטוריות במעמד מאוגד הן איי הבתולה של ארצות הברית, איי מריאנה הצפוניים, גואם, סמואה האמריקנית ופוארטו ריקו. הן כפופות לממשל הפדרלי ולאף אחת מהן אין פקודת ארגון של הקונגרס ולפיכך אינן מאורגנות.
מחוז קולומביה, בו נמצאת הבירה וושינגטון די. סי., מתפקד למעשה כטריטוריה מאורגנת מאוגדת, אך איננו במעמד זה.
תמר רותם
תמר רותם (נולדה ב-10 בינואר 1965) היא עיתונאית, סופרת, מבקרת ספרות ועורכת ישראלית.
ביוגרפיה.
נולדה בחיפה וגדלה בבני ברק, בת למשפחה חרדית בת 7 ילדים. אמה היא הסופרת יהודית רותם. בוגרת סמינר בית יעקב ע"ש שצ'רנסקי בתל אביב. בוגרת תואר ראשון בספרות ובבלשנות אנגלית באוניברסיטת בר-אילן, בוגרת תוכנית העמיתים של עלמא בית לתרבות עברית. ב-2022 זכתה בפרס שר התרבות לסופרים בראשית דרכם על ספרה "מעבר לים" (שוקן).